section_heading: Buna
paragraph_text: Svi sudionici uhićeni su i privedeni na saslušanje. U optužbi ih se teretilo da su na Husinu i u Lipnici od 25 do 27. prosinca 1920. godine sudjelovali u naoružanoj gomili uz namjeru "da silom i oružjem onemoguće redarstvenoj straži i žandarmeriji izvršavanje zadatka", da su štrajkbrehera Božu Marića zvanog Brkica držali za taoca, a Juri Keroševiću na teretu su stavili ubojstvo žandara. Od posljedica terora i mučenja poginulo je i umrlo ukupno 32 rudara. Imena umrlih rudara nalaze se na spomen ploči u Partizanskom spomen groblju u Husinu.